UV บวกคืน 6% หลังวานนี้ถูกกระหน่ำขายฉุดหุ้นรูดหนัก ฟาก P/E เหลือ 16.50 เท่า
UV บวกคืน 6% หลังวานนี้ถูกกระหน่ำขายฉุดหุ้นรูดหนัก ฟาก P/E เหลือ 16.50 เท่า ล่าสุด ณ เวลา 10.19 น. ราคาอยู่ที่ 10.30 บาท บวก 0.65 บาท หรือ 6.74% สูงสุด 10.40 บาท ต่ำสุด 9.80 บาท ด้วยมูลค่าซื้อขาย 451.86 ล้านบาท
30 พ.ย. 2560

ผู้สื่อข่าวรายงานว่า ราคาหุ้นบริษัท ยูนิเวนเจอร์ จำกัด (มหาชน) หรือ UV ณ เวลา 10.19 น. ราคาอยู่ที่ 10.30 บาท บวก 0.65 บาท หรือ 6.74% สูงสุด 10.40 บาท ต่ำสุด 9.80 บาท ด้วยมูลค่าซื้อขาย 451.86 ล้านบาท

ขณะที่วานนี้ราคาหุ้นปิดที่ระดับ 9.65 บาท ปรับตัวลดลง 2.65 บาท หรือ 21.25% ด้วยมูลค่าซื้อขาย 1.13 พันล้านบาท
ด้าน บล.โกลเบล็ก ระบุในบทวิเคราะห์ว่า UV ผลประกอบการ 9 เดือน/2560 มีรายได้รวม 13,741.3 ล้านบาท เติบโต 9% รายได้หลักมาจากกลุ่มอสังหาริมทรัพย์เพื่อขายคิดเป็น 80% ของรายได้รวม คอนโดฯ 27% โครงการแนวราบ 73% (ถือหุ้น GOLD 39%) ปลายไตรมาส 3/60 มี backlog 4.7 พันล้านบาท
สัดส่วนรายได้  8% ของรายได้รวมมาจากกลุ่มธุรกิจผลิตสังกะสีออกไซด์ อีก 12% ของรายได้รวมมาจากธุรกิจอสังหาริมทรัพย์เพื่อเช่า ธุรกิจโรงแรมและอื่นๆ
ล่าสุดเพิ่งมีข่าวอนุมัติบริษัทย่อยซื้อหุ้น “อะเฮดออล” (AheadAll) 80% ดำเนินธุรกิจจำหน่ายและติดตั้งระบบควบคุมอุปกรณ์ไฟฟ้า และระบบความปลอดภัย  จำนวน 400,000 หุ้น มูลค่าซื้อขายรวม 81.28 ล้านบาท
ความเห็น ราคาหุ้นปัจจุบันซื้อขายที่ PER 16.50 เท่าต่ำกว่า PER กลุ่มที่อยู่ที่ระดับ 18 เท่า แนะนำ wait &amp; see